stanford-oval/wikipedia huggingface dataset:
נחירה
סכנות הנחירה

הנחירה עצמה אינה מסוכנת, אולם לעיתים, נחירות כבדות מאוד הן סימן לבעיות רציניות יותר, כמו דום נשימה בשינה – דבר העלול לסכן את חיי הנוחר.
במצב של דום נשימה, אנשים למעשה מפסיקים לנשום למשך מספר שניות. הפרעה זו יכולה לתרום ללחץ דם גבוה ואפילו לגרום לשבץ.
אדם ממוצע אינו מסוגל להבחין בין נחירות 'כבדות' לבין נחירות 'רגילות' – מסיבה זו מומלץ לכל אדם הנוחר באופן קבוע לפנות למומחה שינה כדי שיאבחן זאת ויקבע האם הבעיה היא דום נשימה, או שהוא סובל מנחירות 'רגילות'.
עבור רוב האנשים הנחירות אינן מהוות סיכון בריאותי גדול, למרות שעל פי מחקרים, הנחירות פוגעות באיכות השינה, מה שעלול לגרום ליתר לחץ דם, לירידה באחוז החמצן בדם ולירידה בקצב הלב.
נזקים נוספים שעלולים להיגרם מכך הם עצבנות, דיכאון, עייפות וחוסר ריכוז.
דרכי מניעה

רוב הרופאים ממליצים להתחיל תחילה בשינויים בסגנון החיים. שינויים אלו כוללים ירידה במשקל, התעמלות רבה יותר, הגבלת כמות האלכוהול ותרופות הרגעה שונות לפני השינה והפסקת העישון.
דרכי המניעה בנחירות תלויים לעיתים קרובות בגורם עצמו. לעיתים די בשינוי תנוחת השינה כדי למנוע את הנחירות. כך למשל מומלץ להימנע משינה על הגב ולהעדיף שינה על הצד.
שריקה ליד הנוחר גורמת להפסקה זמנית בנחירות.
מי שסובל מעודף משקל יחוש בדרך כלל שיפור ניכר אם ירזה.
דרכי טיפול

במידה והנחירות אינן חולפות על ידי דרכי המניעה שלעיל, קיימות כמה שיטות טיפול אחרות, חלקן מספקות מענה ממוקד וחד-פעמי, ואחרות מהוות פתרון לטווח הארוך. מי שסובל מנחירות עלול לסבול גם מדום נשימה, ולכן צריך להיבדק במעבדת-שינה ולעבור בדיקה אצל רופא אף אוזן גרון:
מדבקות: הצמדת מדבקות חד פעמיות הנמכרות בבתי מרקחת ללא מרשם רופא, לאורך האף, כך שמרחיבות את פתחי הנחיריים ועשויות להקל על מעבר האוויר אל דרכי הנשימה.
מסכת אוויר בלחץ חיובי (CPAP) : מומלצת בעיקר לסובלים מדום נשימה. מסכת פלסטיק המזרימה אוויר לאף ולפה, מה שמונע מן החיך לצנוח ולחסום את מעבר האוויר.
התקן לקידום הלסת - מכשיר פלסטי שמורכב על השיניים. ההתקן דוחף את הלסת התחתונה קדימה, ויחד איתו נדחף קדימה גם בסיס הלשון, ובכך גדל המרווח של הלוע ומתפנה מקום למעבר אוויר דרכו. זהו פתרון טוב ונוח לחולים שאינם יכולים להסתגל למכשיר CPAP.
ניתוח פלסטי: UPPP‏ (Uvulopalatophryngoplasty) לכריתת החך הרך, הענבל והחגורה הלימפטית על שם ולדייר מה שיוצר קשת המאפשרת זרימת אוויר טובה יותר.
טיפול והתמודדות עם דום נשימה חסימתי

על פי רוב אדם הסובל מדום נשימה לא מודע לכך. אדם החושד כי הוא סובל מבעיה זו צריך להיבדק במעבדת-שינה, וחייב לעבור בדיקה אצל רופא אף אוזן גרון, כדי לאבחן את הסיבה לדום נשימה ואת החומרה.
לרוב הטיפול בדום נשימה בשינה הוא בעזרת מכשיר CPAP (סיפאפ). מכשיר זה מונע את צניחת הרקמות על ידי הזרמת אוויר. המכשיר בנוי ממדחס המזרים אוויר בלחץ בעזרת מסכה לאף. מכשיר ה-CPAP איננו מרפא את הבעיה אלא רק מונע ממנה להפריע לתפקוד האדם. ההסתגלות ל-CPAP לעיתים לא נוחה כיון שהוא מזרים אוויר קר על הפנים ומשפיע על תנוחת השינה.
בשנים האחרונות מתרחב השימוש בהתקן לקידום הלסת - מכשיר פלסטי שמורכב על השיניים בזמן השינה. ההתקן דוחף את הלסת התחתונה לכיוון קדימה, ויחד איתו נדחף קדימה גם בסיס הלשון, ובכך גדל המרווח של הלוע ומתפנה מקום למעבר אוויר דרכו. זהו פתרון טוב ונוח לחולים שאינם יכולים להסתגל למכשיר CPAP.
על פי מרבית המחקרים מכשיר ה-CPAP יעיל יותר מאשר ההתקן הדנטלי. בכל זאת, במקרים רבים, מטופלים עם מכשיר CPAP אינם משתמשים בו במהלך כל הלילה או אינם משתמשים בו כלל. במחקר השוואתי נמצא, כי בקרב 126 ממטופלים ב-CPAP‏, 71% העדיפו את השימוש בהתקן הדנטלי, 19% העדיפו את ה-CPAP ו-10% לא יכלו להצביע על מכשיר מועדף.
לאנשים הסובלים מעודף משקל, ירידה במשקל הגוף יכולה להביא לשיפור משמעותי בהפסקות הנשימה עד כדי היעלמותן.
אפשרות נוספת היא ניתוח ה-UPPP כאמור לעיל.
ראו גם

דום נשימה בשינה
התקן לקידום הלסת
הערות שוליים

↑  McGown AD, Makker HK, Battagel JM, et al. Long-term use of mandibular advancement splints for snoring and obstructive sleep apnoea: a questionnaire survey. Eur
Respir J. Mar 2001;17(3):462-466.
| --- | --- |
בקרת זהויות :  NLI: 987007551051205171  GND: 4195601-1  LNB: 000304880  NDL: 00576753  NKC: ph119229 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מכשיר CPAP
התקן לקידום הלסת
ידעוני

| --- | --- |
 מקרא:  ספר ויקרא, פרק י"ט, פסוק ל"א; ספר דברים, פרק י"ח, פסוק י"א
 משנה:  מסכת סנהדרין, פרק ז', משנה ז'
 תלמוד בבלי:  מסכת סנהדרין, דף ס"ה, עמוד א'
 משנה תורה:  הלכות עבודה זרה וחוקות הגויים, פרק ו', הלכות א'–ב'
 ספרי מניין המצוות:  ספר החינוך, מצווה תקי"ד
 
יִדְּעֹנִי הוא אדם העושה מעשי פולחן, על מנת לגלות את העתידות באופן מיסטי. האיסור לעשות מעשה ידעוני הוא מצוות לא תעשה מתוך תרי"ג מצוות.
ה'ידעוני' דומה ל'בעל אוב' בכך שעושה מעשי פולחן, וכן דומה לקוסם – שמטרתו היא ניבוי העתידות.
מקור האיסור

בתורה ישנה קבוצת איסורים שנכתבו בפרשייה אחת (דברים, י"ח, ט'–י"א) ועוסקים כולם בענייני כישוף: ”כִּי אַתָּה בָּא אֶל-הָאָרֶץ אֲשֶׁר ה' אֱלֹהֶיךָ נֹתֵן לָךְ לֹא תִלְמַד לַעֲשׂוֹת כְּתוֹעֲבֹת הַגּוֹיִם הָהֵם: לֹא יִמָּצֵא בְךָ מַעֲבִיר בְּנוֹ וּבִתּוֹ בָּאֵשׁ, קֹסֵם קְסָמִים, מְעוֹנֵן וּמְנַחֵשׁ וּמְכַשֵּׁף: וְחֹבֵר חָבֶר וְשֹׁאֵל אוֹב וְיִדְּעֹנִי, וְדֹרֵשׁ אֶל הַמֵּתִים:”.
איסור ידעוני מופיע בעוד מקומות בתורה וכך נאמר בספר ויקרא: ”אַל תִּפְנוּ אֶל הָאֹבֹת וְאֶל הַיִּדְּעֹנִים אַל תְּבַקְשׁוּ לְטָמְאָה בָהֶם אֲנִי ה' אֱלֹהֵיכֶם.” (ספר ויקרא, פרק י"ט, פסוק ל"א)
איסור יידעוני כולל שני איסורים:
עשיית ידעוני – הוא מהחמורים שמבין איסורי הכישוף למניהם ועונשו סקילה (בבית דין) או כרת (בידי שמים). ישנה מחלוקת האם ידעוני מביא קרבן חטאת על מעשיו (כשעשה את העבירה בשוגג), משום שיש הסוברים שהוא מוגדר לאו שאין בו מעשה.
שאילת ידעוני – עונשו מלקות אם עשה כדבריו; ומכת מרדות אם רק שאל.
דרך עשייתו

ברמב"ם כתב כך בהגדרת האיסור:
כיצד מעשה הידעוני? מניח עצם עוף ששמו "ידוע" בפיו, ומקטיר, ועושה מעשיות אחרות, עד שייפול כנכפה (=מעין אפילפסיה) וידבר בפיו דברים שעתידין להיות.
דרך עשייתו > עוף ששמו 'ידוע'

ברמב"ם כאמור נזכר ה'ידוע' כעוף. בחינוך כתב שהיא חיה בשם אבני השדה שמוזכרת בספר איוב:
וזאת החיה ששמה ידוע ראיתי בספר מן הגאונים שהיא גדלה בחבל גדול שיוצא מן הארץ כעין חבל הקשואין והדלועין, וצורתו כצורת אדם בכל דבר, בפנים וגוף וידיים ורגלים, ומטבורו מחובר לחבל, ואין כל בריה יכולה לקרב אליה כמלא החבל, לפי שהיא רועה סביבותיה כמלוא החבל, וטורפת כל מה שיכולה להשיג, וכשבאין לצודה מורין בחצים אל החבל עד שנפסק, והיא מתה מיד
ראו גם

ניבוי עתידות
כישוף
הערות שוליים

↑  תלמוד בבלי, מסכת סנהדרין, דף ס"ה, עמוד א'.
↑  ספר החינוך, מצווה תקי"ד, במקום אחר (ספר החינוך, מצווה רנ"ו) הביא את לשון הרמב"ם הנ"ל.
↑  ספר איוב, פרק ה', פסוק כ"ג
↑  וכך כתב בפירוש רבי שמשון משאנץ על מסכת כלאים ח, ה.
| ספר דברים |
| --- | --- | --- |
| פרשת דברים | ערבות מואב • חטא המרגלים • חטא המעפילים |  |
| פרשת ואתחנן | עשרת הדיברות • שמע ישראל • שמע ישראל (פרשיה) • תפילין |  |
| פרשת עקב | כוחי ועוצם ידי • תורת הגמול • חטא העגל • והיה אם שמוע • ברכת המזון • שבעת המינים • לא תערץ מפניהם |  |
| פרשת ראה | היתר אכילת בשר • נביא שקר • מסית • עיר הנידחת • סימני כשרות בבעלי חיים • תרומות ומעשרות • שמיטת כספים • עבד עברי • שלוש רגלים • עלייה לרגל |  |
| פרשת שופטים | משפט עברי • איסור שוחד • איסור עבודה זרה • זקן ממרא • מצוות מינוי מלך • זרוע, לחיים וקיבה • ראשית הגז • כישוף • אוב • ידעוני • חובר חבר • רוצח בשגגה • עיר מקלט • עדות שקר • עדים זוממים • לא תערוץ מפניהם • הלכות מלחמה • כהן משוח מלחמה • מצוות קריאה לשלום במלחמה • בל תשחית • עגלה ערופה |  |
| פרשת כי תצא | אשת יפת תואר • משפט הבכורה • בן סורר ומורה • תלייה • השבת אבידה • לא ילבש • מוציא שם רע • מפתה • איסור קדשה • גירושין • ייבום וחליצה • ממזר • מצוות טעינה • איסור ריבית • משכון • הלנת שכר • מתנות עניים • לא תחסום שור בדישו • כלאי הכרם • לא תחרוש בשור ובחמור יחדו • שעטנז • לא ילבש • השבת אבדה • איסור גנבת נפש • אתנן זונה ומחיר כלב • קבורת המת • שילוח הקן • מצוות מעקה • ציצית • נדרים • מלקות |  |
| פרשת כי תבוא | מקרא ביכורים • וידוי מעשרות • מעמד הר גריזים והר עיבל |  |
| פרשת נצבים | תשובה • קיבוץ גלויות |  |
| פרשת וילך | הקהל • הסמכת יהושע • כתיבת משה את התורה |  |
| פרשת האזינו | שירת האזינו |  |
| פרשת וזאת הברכה | ברכת משה • מות משה • הר נבו |  |
| דמויות מרכזיות | משה • יהושע בן נון |  |
ספר בראשית • ספר שמות • ספר ויקרא • ספר במדבר • ספר דברים
אייזק שמידט

אייזק אוסה'ס שמידט (בגרמנית: Isaac Osa's Schmidt; נולד ב-7 בדצמבר 1999) הוא כדורגלן שווייצרי המשחק בעמדת המגן בלידס יונייטד מהצ'מפיונשיפ.
קריירת מועדונים > לוזאן

ב-14 ביוני 2019 חתם על החוזה המקצועי הראשון שלו בלוזאן. הוא ערך את הופעת הבכורה שלו בליגת העל השווייצרית בהפסד 0–1 לסנט גאלן ב-13 בדצמבר 2020.
קריירת מועדונים > סנט גאלן

ביוני 2021 חתם על חוזה לשנתיים בקבוצת ליגת העל השווייצרית, סנט גאלן.
קריירת מועדונים > לידס יונייטד

ב-30 באוגוסט 2024 חתם בלידס יונייטד מליגת המשנה האנגלית על חוזה לארבע שנים עבור סכום של 2.5 מיליון אירו. ב-21 בספטמבר ערך הופעת בכורה כשנכנס כמחליף במקומו של וילפריד ניונטו בדקות הסיום בניצחון 0–2 על קארדיף סיטי.
קריירה בינלאומית

שמידט נולד בשווייץ לאב גרמני שווייצרי ולאם ניגרית. שמידט הוא שחקן נבחרת שווייץ הצעירה עד גיל 19, ושיחק עבור שווייץ ב-2019.
הערות שוליים

↑  Dafydd Pritchard, Cardiff City 0 - 2 Leeds United, BBC Sport, 21 September 2024
סאוליוס סקוורניאליס

סאוליוס סקוורניאליס (בליטאית: Saulius Skvernelis; נולד ב-23 ביולי 1970) הוא פוליטיקאי ליטאי שכיהן כראש ממשלת ליטא מ-2016 ועד נובמבר 2020. בעבר שימש כמפקד המשטרה הליטאית, וכן בתפקיד שר הפנים בין השנים 2014–2016.
ראשית חייו

נולד בעיר ריטובה, עיר הבירה של מחוז משנה ריטובה. בוגר האוניברסיטה הטכנית של וילנה(אנ') לשנת 1994. לאחר סיום לימודיו החל לעבוד בבית הספר לשוטרים הליטאי (כיום אוניברסיטת מיקולס רומריס(אנ')) שבוילנה.
את הקריירה שלו במערכת אכיפת החוק הליטאית החל סקוורניאליס בשנת 1998 בתור מפקח משטרת התנועה במחוז משנה טראקאי. בהדרגה עלה בסולם הדרגות, עד שהפך למפקד הכללי של המשטרה ב-7 במרץ 2011.
קריירה פוליטית

ב-5 בנובמבר 2014, מונה על ידי דליה גריבאוסקאיטה, נשיאת ליטא מאז 2009, לתפקיד שר הפנים, כאשר הפרלמנט אישר את המינוי ב-11 בנובמבר. הוא היה מועמד לתפקיד מטעם מפלגת 'חוק וסדר', שהייתה חברה בקואליציה, זאת על אף שלא היה חבר רשמי במפלגה.
במהלך 2015 ו-2016, הפך סקוורניאליס לאחד הפוליטיקאים הפופולריים ביותר בליטא. במרץ 2016 הודיע סקברנליס כי ישתתף בבחירות אוקטובר 2016 לסיימאס (הפרלמנט הליטאי) ברשימת איחוד האיכרים והירוקים הליטאי(אנ'), מפלגה שהחזיקה מקום אחד בלבד בפרלמנט היוצא. כתוצאה מכך נאלץ להתפטר מתפקידו כשר הפנים, ובמקומו מונה תומאס ז'ילינסקאס.
אף שלא היה חבר במפלגה, סקוורניאליס עמד בראש רשימת הבחירות של האיכרים והירוקים, והוביל אותם לניצחון מפתיע בבחירות באוקטובר. המפלגה זכתה ב-22.45% מהקולות הקבועים במחוז הבחירה הארצי, ובכך הפכה למפלגה הגדולה בסיימאס עם 54 מתוך 141 המושבים בפרלמנט.
במשא-ומתן הקואליציוני שנערך לאחר מכן בין האיכרים והירוקים לבין המפלגה הסוציאל-דמוקרטית של ליטא הוסכם כי סקוורניאליס יהפוך לראש ממשלת ליטא. הוא מונה לתפקיד זה על ידי הנשיאה דליה גריבאוסקאיטה ב-22 בנובמבר 2016, לאחר אישורה על ידי הסיימאס.
קריירה פוליטית > יחסיו עם מדינת ישראל

סקוורניאליס ביקר בישראל פעמיים, בשנת 2015 בתפקיד שר הפנים, ובינואר 2019 בתפקיד ראש הממשלה. במרץ אותה שנה הודיע כי הוא שוקל להעביר את שגרירות ליטא בישראל מתל אביב לירושלים.
הערות שוליים

↑  Lithuania readies for new government as ruling party comes third in vote, באתר EURACTIV
↑  ראש הממשלה נפגש עם עמיתו הליטאי, באתר ערוץ 7
↑  ראש ממשלת ליטא: שוקל להעביר את השגרירות לירושלים, באתר הידברות
| --- | --- |
בקרת זהויות :  PLWABN: 9810563738205606  GND: 1120190339  VIAF: 4981148122901595200003   WorldCat (עם VIAF): 4981148122901595200003
פרנצלאו

פרנצלאו (מגרמנית: Prenzlau) היא עיר מחוז במדינת ברנדנבורג בגרמניה. העיר נמצאת כ-100 ק"מ צפונית לברלין וכ-50 ק"מ מערבית לשצ'צ'ין שבפולין.
במקום ישנם עדויות להתיישבות עוד מהתקופה הנאוליתית וכן התיישבות של שבטים סלאביים במאה ה-7 לספירה, אשר הותירו עדות למצודה. העדות הכתובה הראשונה לעיר היא משנת 1187, ובה מוזכרת העיר עם השוק של קריג.
פרנצלאו היא עיר הולדתה של אשתו לעתיד של המלך הפרוסי, הנסיכה פרידריקה לואיס מהסן-דרמשטאדט, וגם עיר הולדתו של צייר הנוף הקלאסי וחברו של גתה יעקב פיליפ האקרט.
במהלך מלחמת העולם השנייה נהרסו יותר מ-85% מהעיר, והשיקום החל רק בשנת 1952, בעיקר באמצעות מבנים טרומיים שנבנו על ידי השלטונות המזרח-גרמניים. לאחר איחוד גרמניה נעשו עבודות שיקום נרחבות, וקו הרקיע של העיר השתנה, שופצו מבנים רבים ונבנו כבישים חדשים. מאידך, רבים מן המפעלים באזור נאלצו לסגור או להקטין משמעותית את מספר העובדים.
הערות שוליים

↑  Willkommen beim offiziellen Stadtportal der Stadt Prenzlau., PRENZLAU Stadt Kusst See
| --- | --- |
בקרת זהויות :  NLI: 987007564869105171  GND: 4103284-6  LCCN: n85375334  MusicBrainz: 3656e04d-6c8f-45de-9430-ec370f76348a  NKC: ge718670  VIAF: 144324903   WorldCat (עם VIAF): 144324903 
ערך זה הוא קצרמרבנושא יישובים בגרמניה. אתם מוזמנים לתרום לוויקיפדיה ו.
התחמשות גרמניה בין שתי מלחמות העולם

ה-Heinkel He 111, אחד מהמטוסים המתקדמים מבחינה טכנולוגית שתוכננו ויוצרו באופן לא חוקי בשנות ה-30 במסגרת החימוש הגרמני החשאי.
התחמשות גרמניה בין שתי מלחמות העולם (בגרמנית: Aufrüstung) הייתה מדיניות ופרקטיקה של חימוש מחדש שבוצעה על ידי גרמניה מ-1918 עד 1939, תוך הפרה של חוזה ורסאי שדרש את פירוק הנשק הגרמני לאחר מלחמת העולם הראשונה כדי למנוע ממנה לפתוח במלחמה נוספת. החימוש התחיל בבסיס קטן, סודי ובלתי פורמלי זמן קצר לאחר חתימת ההסכם, אך הורחב באופן גלוי ומסיבי לאחר עליית המפלגה הנאצית לשלטון ב-1933.
למרות קנה המידה שלו, החימוש הגרמני המחודש נותר כחשאי ברובו, שבוצע באמצעות ארגוני חזית כמו מועדוני רחפנים להכשרת טייסים וקבוצות מיליציות כמו הSA הנאציות. חברות חזית כמו MEFO הוקמו כדי לממן את החימוש מחדש על ידי ביצוע פקודות מסיביות עם Krupp‏, Siemens‏, Gutehofnungshütte ו-Rheinmetall בכדאי ליצור נשק האסור על פי חוזה ורסאי.
קרל פון אוסייצקי חשף את מציאות החימוש הגרמני ב-1931 וגילוייו זיכו אותו בפרס נובל לשלום לשנת 1935. אך בעקבות חשיפותיו הוא נכלא ועונה על ידי הנאצים, ומת משחפת ב-1938. גילוייו של אוסייצקי הובילו את מדיניות החימוש מחדש בבריטניה הגדולה, שהסלימה לאחר שאדולף היטלר הוציא את גרמניה מחבר הלאומים ומועידת הפירוק העולמית ב-1933.
למרות אזהרותיהם של אוסייצקי, וינסטון צ'רצ'יל ואחרים, הממשלות ברחבי אירופה לא הצליחו לזהות ולהגיב ביעילות לסכנה הפוטנציאלית שנשקפת מהחימוש המחודש של גרמניה.
מחוץ לגרמניה, תנועת פירוק נשק העולמית הייתה פופולרית לאחר מלחמת העולם הראשונה והדמוקרטיות של אירופה המשיכו לבחור ממשלות שתמכו בפירוק הנשק גם כשגרמניה המשיכה בחימוש מחדש. עד סוף שנות ה-30, הצבא הגרמני היה מסוגל להכריע את שכנותיו והכיבושים הגרמניים המהירים של פולין, דנמרק, נורווגיה, הולנד, בלגיה, לוקסמבורג וצרפת הוכיחו עד כמה שכנותיה של גרמניה לא היו מוכנות להגן על עצמם.
רקע היסטורי

לאחר תבוסתה של גרמניה במלחמת העולם הראשונה, נחתם הסכם ורסאי בשנת 1919 שהכתיב את תנאי הכניעה והגביל את יכולותיה הצבאיות של גרמניה באופן משמעותי. עם זאת, למרות ההגבלות הללו, החלה גרמניה בתהליך התחמשות מחודש, שהתעצם במיוחד לאחר עליית המפלגה הנאצית לשלטון בשנת 1933.
רקע היסטורי > תנאי הסכם ורסאי

הסכם ורסאי כלל מספר הגבלות חמורות על הצבא הגרמני:
צמצום הצבא לכדי 100,000 חיילים.
איסור על שירות חובה.
איסור על החזקה של ציוד מלחמה כבד, כולל טנקים, מטוסים ותותחים כבדים.
הגבלות על ייצור נשק ותחמושת.
פירוק אזורי הגבול עם צרפת (ריין) מכלי נשק והפיכתם לאזור מפורז.
היסטוריה > תקופת רפובליקת ויימאר

כבר בשנות ה-20, החלה ממשלת ויימאר לחפש דרכים לעקוף את ההגבלות שהוטלו עליה. הנה כמה מהאמצעים שננקטו:
שיתוף פעולה עם ברית המועצות: גרמניה הקימה מפעלים לייצור נשק ותחמושת בברית המועצות וביצעה אימונים משותפים עם הצבא האדום.
מחקר ופיתוח חשאי: השקעות במחקר ופיתוח טכנולוגיות צבאיות חדשות בגרמניה ובחו”ל.
חברות מסחריות חשאיות: שימוש בחברות מסחריות כמסווה לייצור נשק ואספקה צבאית.
החימוש מחדש של גרמניה לאחר 1918 החל כאשר קנצלר גרמניה הרמן מילר, שהשתייך למפלגה הסוציאל-דמוקרטית (SPD), העביר חוקי קבינט שאפשרו להתחיל בחימוש סודי ולא חוקי של המדינה. במהלך השנים הראשונות (1918–1933), החימוש מחדש היה קטן יחסית, סודי ונתמך על ידי חתך רוחב של גרמנים שהונעו על ידי תערובת של לאומיות מבוססת פטריוטיות ולאומיות מבוססת כלכלה. המניע האחרון ראה את הסכם ורסאי, שעסק לכאורה בפיצויי מלחמה ואכיפת שלום. צרפת רצתה לוודא שגרמניה לא תהיה שוב איום צבאי. עם זאת, באמצע שנות ה-30 בריטניה וצרפת סירבו להילחם במלחמה נוספת כדי לאכוף את הסכם ורסאי, ובכך הביאו לסיום השפעות האמנה.
הסכם ידידות ושיתוף פעולה כלכלי סובייטי-גרמני, הסכם רפאלו (1922), הביא את יונקרס זמן קצר לאחר מכן ליצר מטוסים במוסקבה, וטייסים גרמנים, משנת 1924, עברו הכשרה חשאית בבית הספר לטייסי קרב ליפטסק, על מטוסי יונקרס, היינקל, ומטוסי דורנייה.
דוגמה לאמצעי החימוש החשאיים של רפובליקת ויימאר הייתה הכשרה והצטיידות של כוחות משטרה באופן שהפך אותם לא רק לסמי-צבאיים, אלא גם ערוכים היטב להגדלת הרייכסווהר וכוחות המילואים שהאמנה לא התירה. דוגמה נוספת הייתה שהממשלה סבלה מכך שקבוצות סמי-צבאיות שונות במדינה התחמשו במידה מסוכנת. עד שכוחם גדל מספיק כדי לאיים באופן פוטנציאלי על המדינה, אך זה נסבל מכיוון שהמדינה קיוותה להשתמש במיליציות כאלה ככוחות מילואים צבאיים שבאמצעותם ניתן יהיה לחמש מחדש את הרייכסווהר בעתיד. כך צמחו יחידות פרייקור שונות, דר שטהלהלם, הרייכסבאנר, האס אה, האס אס והצבא האדום של הרוהר מכנופיות רחוב לצבאות פרטיים. לדוגמה, עד 1931 ורנר פון בלומברג השתמש ב-SA כהכנה להגנת הגבול בפרוסיה המזרחית.
היבט נוסף של החימוש מחדש של רפובליקת ויימאר היה השקעה מסיבית בטכנולוגיות דו-שימושיות ובתחומי טכנולוגיה צבאית שלא הוזכרו בהסכם ורסאי, כגון טילים.
על הקצין הגרמני וולטר דורנברגר הוטלה המשימה של פיתוח רקטות דלק נוזלי למטרות צבאיות בשנת 1930 והוא היה מעורב בתוכנית רקטות V2 מאוחר יותר. חברת דויטשה לופט הנזה מעולם לא הייתה קרובה לרווחיות והתעופה מילאה רק תפקיד זעום בהובלת נוסעים או מטען, אך המטוסים שהעסיקה היו דומים מאוד לדגמים הצבאיים הנוכחיים, וקיומו אפשר את הצמיחה של תעשיית בניית המטוסים המקומיים. והכשרת טייסים, ששניהם ניתנים להסבה לשימוש צבאי תוך עקיפת האיסור על גרמניה להקים חיל אוויר כפי שנקבע בהסכם ורסאי.
בתקופת ויימאר הייתה אינטראקציה כלכלית ענפה בין גרמניה לברית המועצות, ומרכיב בחימוש הגרמני מחדש היה עריכת אימונים צבאיים בסתר בברית המועצות כדי להסתיר את היקפם ממדינות אחרות. יחסי גרמניה-ברית המועצות בתקופה שבין המלחמות היו מורכבות, שכן מלחמה ושיתוף פעולה התקיימו במקביל בשילובים מפותלים.
היסטוריה > הסובלנות שגילו מדינות האזור כלפי מדיניות החימוש המסיבי של גרמניה

מאז מלחמת העולם השנייה, גם אקדמאים וגם אנשים רגילים דנו במידה שבה החימוש מחדש של גרמניה, אשר היה סוד גלוי בקרב ממשלות לאומיות. הכישלון של בעלות הברית להתעמת עם גרמניה נדון לעיתים קרובות בהקשר של מדיניות הפייסנות של שנות ה-30.
שאלה מרכזית היא האם בעלות הברית היו צריכות למתוח "קו אדום" מוקדם יותר מספטמבר 1939, מה שעלול היה לגרום למלחמה פחות הרסנית ואולי למניעת השואה. עם זאת, אפשר גם לטעון שכל מה שגרם להיטלר לא למתוח את הגבול מוקדם כל כך, ככל האפשר היה רק דן את אירופה לאימפריה נאצית שצומחת לאט יותר, ומשאיר הרבה זמן לשואה מאוחרת יותר, ולנשק גרעיני גרמני מצליח. וגרסה נאצית של מסך ברזל. ג'ורג' פ. קנאן הצהיר: "ללא ספק, מדיניות כזו עלולה הייתה לאכוף זהירות רבה יותר על המשטר הנאצי ולגרום לו להתקדם לאט יותר במימוש לוח הזמנים שלו. מנקודת מבט זו, תקיפות בזמן הכיבוש מחדש של חבל הריין. (7 במרץ 1936) כנראה היה מניב תוצאות טובות אפילו יותר מאשר תקיפות בזמן מינכן".
היסטוריה > מעורבות של תאגידים אמריקאים

כ-150 תאגידים אמריקאים לקחו חלק בחימוש הגרמני מחדש, וסיפקו לחברות גרמניות הכל, מחומרי גלם ועד טכנולוגיה ידע ופטנטים. זה התרחש באמצעות רשת מורכבת של אינטרסים עסקיים, מיזמים משותפים, הסכמי שיתוף פעולה ובעלות צולבת בין תאגידים אמריקאים וגרמנים וחברות הבנות שלהם. משאבים שסופקו לחברות גרמניות (שחלקן היו חברות חזית MEFO שהוקמו על ידי המדינה הגרמנית) על ידי תאגידים אמריקאים כללו: טכנולוגיית ייצור גומי סינתטי (DuPont ו-Standard Oil מניו ג'רזי), ציוד תקשורת (ITT), מכונות מחשוב וטבלאות (IBM), טכנולוגיית תעופה (ששימשה לפיתוח המפציץ Junkers Ju 87), דלק (Standard Oil of New Jersey and Standard Oil of California ), 1] כלי רכב צבאיים (פורד וג'נרל מוטורס), מימון (באמצעות השקעות, שירותי תיווך והלוואות של בנקים כמו Union Banking Corporation), הסכמי שיתוף פעולה, מתקני ייצור וחומרי גלם.
מעורבות זו נבעה לא רק על ידי רווח כספי, אלא במקרים מסוימים גם על ידי אידאולוגיה. אירנה דו פונט, מנהלת ונשיאה לשעבר של דופונט, הייתה תומכת בתורת הגזע הנאצית ותומכת באאוגניקה.
סיכום הדרכים בהן התחמשה גרמניה

על אף ההגבלות, גרמניה מצאה דרכים לעקוף אותן ולהתחמש מחדש. במהלך שנות ה-20 וה-30, גרמניה החלה בפיתוח ותכנון של נשק אסור בחשאי. מספר דרכים בהן נעשה הדבר:
1. שיתוף פעולה עם ברית המועצות: - בשנת 1922 נחתם הסכם ראפאלו עם ברית המועצות, שאפשר לגרמניה לפתח טנקים ומטוסים בשטח ברית המועצות.
- בסיסים צבאיים בברית המועצות שימשו לאימוני חיילים גרמנים, תהליך שאיפשר להם לשמור על מיומנויותיהם ולהשתמש בציוד מתקדם.
2. הקמת חברות קש: - גרמניה הקימה חברות קש במדינות אחרות, בעיקר בהולנד, שעסקו בייצור ופיתוח של כלי נשק אסורים.
3. פיתוח טכנולוגיות חדשות: - מהנדסים גרמנים עסקו בפיתוח כלי נשק חדשים תוך עמידה בטווח האסור. למשל, פיתוח מטוסים שהוגדרו כמטוסים אזרחיים אך שימשו למטרות צבאיות.
תקופת הנאצים: - עם עליית הנאצים לשלטון ב-1933, התעצמה מגמת ההתחמשות מחדש. אדולף היטלר הכריז בפומבי על ביטול תנאי החוזה והחל בבניית הצבא הגרמני מחדש.
1. הגדלת הצבא: - הצבא הגרמני גדל באופן משמעותי תוך גיוס המוני של חיילים והקמת יחידות חדשות.
2. פיתוח טכנולוגי: - פותחו מטוסים, טנקים, וצוללות מודרניות. לדוגמה, פותחו מטוסי הקרב מסדרת מסרשמיט (Messerschmitt) והטנקים מסדרת פאנצר (Panzer).
3. בניית תעשיית נשק: - תעשיית הנשק הגרמנית גדלה באופן משמעותי, עם השקעות גדולות במפעלים ובפיתוח טכנולוגיות צבאיות חדשות.
תוצאות ההתחמשות

התחמשות מחודשת זו אפשרה לגרמניה להיכנס למלחמת העולם השנייה עם צבא חזק ומצויד היטב. הכוחות הגרמנים הצליחו להשיג ניצחונות מרשימים בשלבים הראשונים של המלחמה בזכות עוצמתם הצבאית, שפותחה בשנות ה-30.
החימוש של גרמניה לאחר מלחמת העולם הראשונה זרע את זרעי הפורענות של מלחמת העולם השנייה והיה תהליך מורכב שהתרחש למרות המגבלות החמורות שהוטלו עליה. על ידי ניצול פרצות בהסכמים ושיתוף פעולה בינלאומי, גרמניה הצליחה לשקם את כוחה הצבאי ולהפוך לאיום משמעותי שוב בשנות ה-30.
התחמשות גרמניה לאחר מלחמת העולם הראשונה מדגימה את האופן שבו מדינה יכולה לעקוף הגבלות בינלאומיות ולשקם את כוחה הצבאי. תהליך זה, שהתעצם תחת שלטון המפלגה הנאצית, היה גורם מרכזי בהתפרצות מלחמת העולם השנייה ובהרס שנגרם בעקבותיה.
לקריאה נוספת

Corum, James S. The Luftwaffe: Creating the Operational Air War, 1918-1940 (1997)
מולר, ריצ'רד ר. "היטלר, איירפאואר וסטייטקראפט." ב-Robin Higham ומארק פאריו, עורכים., השפעת כוח האוויר על ההיסטוריה: מדינאות, דיפלומטיה ומדיניות חוץ מאז 1903 (2013): 85+.
Overy, Richard J. War and Economy in the Third Reich (1995).
סלפיאן, קנת. "ייצור המוני ודיקטטורות המוניות: הכלכלה של מלחמה טוטאלית בגרמניה הנאצית וברית המועצות, 1933–1945." בפול קורנר וג'י-היון לים, עורכים. מדריך פאלגרייב לדיקטטורה המונית (Palgrave Macmillan, לונדון, 2016. 293-308.
טוז, אדם. שכר ההרס: יצירתה ושבירה של הכלכלה הנאצית (2008).
גאל גרסיה ברנאל

| --- | --- |

גרסיה ברנאל (2017)
 לידה:  30 בנובמבר 1978 (בן 46) מקסיקו גוודלחרה, חליסקו, מקסיקו
 מדינה:  ארצות הברית, מקסיקו 
 תקופת הפעילות:  מ-1989 
 מקום לימודים:  בית הספר המרכזי לנאום ודרמה בלונדון  אקדמיית אדרון 
 בן או בת זוג:  Dolores Fonzi (2007–2014) 
 מספר צאצאים:  3 
 פרסים והוקרה:  פרס גלובוס הזהב
 http://www.gaelonline.com
 פרופיל ב-IMDb
 
גאל גרסיה ברנאל (בספרדית: Gael García Bernal; נולד ב-30 בנובמבר 1978) הוא שחקן וקולנוען מקסיקני. הוא ידוע בזכות הופעותיו בסרטו של אלחנדרו גונסלס איניאריטו, "אהבה נושכת" (אנ') (2000), בסרטו של אלפונסו קוארון,"ואת אמא שלך גם" (2001), בסרטו של פדרו אלמודובר, "חינוך רע" (2004), בסרטים "דרום אמריקה באופנוע" (2004), "בבל" (2006), "קוקו" (2017), "הגננת" (אנ') (2018), בסרטו של אוליבייה אסאיאס, "רשת צרעות" (2019) ובסרטו של מ. נייט שאמלאן, "זמן" (2021).
על תפקידו כרודריגו דה סוזה בסדרת הטלוויזיה של פריים וידאו, "מוצרט בג'ונגל" (אנ') (2014–2018), זכה בפרס גלובוס הזהב לשחקן הטוב ביותר בסדרת קומדיה או סדרה מוזיקלית.
גרסיה ברנאל היה מועמד לפרס באפט"א לשחקן הטוב ביותר בתפקיד ראשי על גילמו של צ'ה גווארה בסרט "דרום אמריקה באופנוע" בשנת 2005. הוא והשחקן דייגו לונה הקימו את חברת ההפקות Canana Films במקסיקו סיטי.
בשנת 2016, מגזין "טיים" הכליל אותו ברשימת 100 האנשים המשפיעים ביותר בעולם. בשנת 2020, ה"ניו יורק טיימס" דירג אותו במקום ה-25 ברשימת 25 השחקנים הגדולים של המאה ה-21.
ביוגרפיה

גרסיה ברנאל נולד בגוודלחרה, חליסקו, מקסיקו, בנם של פטרישיה ברנאל (אנ'), שחקנית ודוגמנית לשעבר, ושל חוסה אנגל גרסיה (אנ'), שחקן ובמאי. אביו החורג הוא הבמאי סרג'יו יזבק, שאמו נישאה לו כשגרסיה ברנאל היה צעיר, ומכך הוא אחיו-למחצה של השחקן דאריו יזבק ברנאל. הוא התחיל לשחק רק בגיל שנה ובילה את רוב שנות העשרה שלו בכיכוב בטלנובלות. גרסיה ברנאל ועמיתו השחקן דייגו לונה היו חברי ילדות במקסיקו סיטי.
גרסיה ברנאל גילה מעורבות חברתית כבר מגיל צעיר. בגיל 14 לימד קרוא וכתוב בכפרי האינדיאנים במקסיקו, והביע תמיכה במאבקם של בני חבל צ'יאפס, וכאשר היה בגיל 15 השתתף בהפגנות שלוות במהלך המרד בצ'יאפס בשנת 1994.
הוא החל ללמוד פילוסופיה באוניברסיטה הלאומית האוטונומית של מקסיקו (אנ') (UNAM), אך במהלך שביתת סטודנטים ממושכת, הוא החליט לקחת שבתון כדי לטייל ברחבי אירופה. לאחר מכן עבר ללונדון, והיה למקסיקני הראשון שהתקבל ללמוד לחוג לדרמה באוניברסיטת לונדון. ברנאל למד גם בבית הספר האירופי לתארים מתקדמים (אנ') לקראת תואר שני במדיה ותקשורת.